236 C PLINII HIST. NAT. LIB. XXXVI. 



purgamenta cnae in pavimento, quaeque verri soient, 

 velut relicta , fecerat parvis e tesserulis tinctisque in 

 varios colores. Mirabilis ibi columba bibens , et aquam 

 umbra capitis infuscans. Apricantur aliae scabentes sesc 

 in canthari labro. 



Quando primum pavimentum Romae. 



LXI. Pavimenta credo primum facta, quae nunc vo- 

 camus barbarica, atque subtegulanea , in Italia fistucis 

 pavita : hoc certe ex nomine ipso intelligi potest. Romae 

 scalpturatum in Jovis Capitolini aede primum factum est 

 post tertium punicum bellum initum. Frequentata vero 

 pavimenta ante cimbricum magna gratia animorum , 

 indicio est Lucilianus ille versus : 



Arte pavimento, atque embleniate vermiculato. 



Ue subdialibus pavimentis. 



LXII. Subdialia Graeci invenere, talibus domos con- 

 tegentes tractu tepente : sed fallax, ubicumque imbres 

 gelant. Necessarium binas per diversum coassationes 

 substerni , capita earum prfigi ne torqueantur, et ru- 

 deri novo tertiam partem testae tusae addi : deinde rudus , 

 in quo du quintae calcis misceantur, pedali crassitu- 

 dine fistucari. Tune nucleo crasso sex digitos induci, et 

 ex tessera grandi non minus alta duos digitos strui. 



